Tim Duncan

Timothy Theodore Duncan (sündinud 25. aprillil 1976 USA Neitsisaartel) on USA endine elukutseline korvpallur, kes on mänginud korvpalliliigas NBA. Kogu 19-aastase sportlaskarjääri San Antonio Spursis mänginud Duncan tuli viis korda NBA meistriks.

Noorpõlv
Duncan tegeles lapsepõlves ujumisega ja hakkas korvpalli harrastama üheksandas klassis pärast seda, kui orkaan hävitas tema kodulinnas ainsa olümpiamõõtmetes ujumisbasseini. Kolledži ajal kuulus ta Wake Foresti ülikooli korvpallimeeskonda.

NBA karjäär
Duncani valis 1997. aasta NBA draftis esimesena San Antonio Spurs, kelle koosseisus mängis ta kuni karjääri lõpetamiseni 2016. aasta juulis."Viiekordne NBA meister Tim Duncan lõpetas karjääri". ERR Sport. 11. juuli 2016. Vaadatud 12.07.2016.

Duncan mängis Spursi meeskonnas 1392 mängus ning kogus neis keskmiselt 19 punkti ja 10,8 lauapalli.Tim Duncan NBA Stats. Basketball-reference.com. Vaadatud 12.07.2016. Duncan viskas karjääri jooksul kokku 26 496 punkti, millega ta on NBA kõigi aegade edetabelis 15. kohal.NBA & ABA Career Leaders and Records for Points. Basketball-Reference.com. Vaadatud 22.01.2021. Lauapalle hankis ta karjääri jooksul 15 091; selles edestavad teda ainult Wilt Chamberlain, Bill Russell, Kareem Abdul-Jabbar, Elvin Hayes ja Moses Malone.NBA & ABA Career Leaders and Records for Total Rebounds. Basketball-Reference.com. Vaadatud 22.01.2021.

Saavutused
 5-kordne NBA meister (1999, 2003, 2005, 2007, 2014)
 3-kordne NBA finaalseeria kõige väärtuslikum mängija (1999, 2003, 2005)
 2-kordne NBA põhihooaja kõige väärtuslikum mängija (2002, 2003)
 15 korda valitud NBA tähtede mängule
 NBA tähtede mängu kõige väärtuslikum mängija (2000)
 10 korda valitud NBA sümboolsesse 1. viisikusse (1998–2005, 2007, 2013)
 3 korda valitud NBA sümboolsesse 2. viisikusse (2006, 2008, 2009)
 2 korda valitud NBA sümboolsesse 3. viisikusse (2010, 2015)
 8 korda valitud NBA sümboolsesse 1. kaitseviisikusse (1999–2003, 2005, 2007, 2008)
 7 korda valitud NBA sümboolsesse 2. kaitseviisikusse (1998, 2004, 2006, 2009, 2010, 2013, 2015)
 NBA aasta parim uustulnuk (1998)

Koondisekarjäär
Ta kuulus USA koondisse 2004. aasta suveolümpiamängudel, kus saadi kolmas koht.

Isiklikku
Tema hüüdnimi oli Slam Duncan.

Duncanil on õed Cheryl ja Tricia, kellest Tricia esindas 1988. aasta suveolümpiamängude ujumisvõistlustel USA Neitsisaari.

Vaata ka
 NBA drafti esimeste valikute loend

 Viited 

Välislingid
 Tim Duncan – NBA.com
 Tim Duncan – Basketball-Reference.com

Kategooria:Ameerika Ühendriikide korvpallurid
Kategooria:San Antonio Spursi mängijad
Kategooria:Sündinud 1976